CELEX: 32022D0622
Language: hr
Date: 2022-04-07 00:00:00
Title: Provedbena odluka Komisije (EU) 2022/622 оd 7. travnja 2022. o izmjeni Provedbene odluke (EU) 2019/1326 u pogledu usklađenih normi za elektromagnetsku kompatibilnost brojila za mjerenje električne energije i strujne zaštitne sklopke za kućanstvo i slične primjene (Tekst značajan za EGP)

13.4.2022   
               
               
                  HR
               
               
                  Službeni list Europske unije
               
               
                  L 115/85
               
            
         PROVEDBENA ODLUKA KOMISIJE (EU) 2022/622
         оd 7. travnja 2022.
         o izmjeni Provedbene odluke (EU) 2019/1326 u pogledu usklađenih normi za elektromagnetsku kompatibilnost brojila za mjerenje električne energije i strujne zaštitne sklopke za kućanstvo i slične primjene
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 13. Direktive 2014/30/EU Europskog parlamenta i Vijeća (2), ako je električna oprema u skladu s usklađenim normama ili dijelom usklađenih normi na koje se upućuje u Službenom listu Europske unije, pretpostavlja se da ta oprema ispunjava bitne zahtjeve iz Priloga I. toj direktivi koji su obuhvaćeni tim normama ili dijelovima tih normi.
                  
               
                     (2)
                  
                  
                     Komisija je Provedbenom odlukom C(2016) 7641 (3) od Europskog odbora za normizaciju (CEN), Europskog odbora za elektrotehničku normizaciju (Cenelec) i Europskog instituta za telekomunikacijske norme (ETSI) zatražila da sastave i revidiraju usklađene norme za elektromagnetsku kompatibilnost radi potpore Direktivi 2014/30/EU.
                  
               
                     (3)
                  
                  
                     Na temelju zahtjeva iz Provedbene odluke C(2016) 7641 CEN i Cenelec sastavili su usklađenu normu EN IEC 62053-24:2021 i njezinu izmjenu, EN IEC 62053-24:2021/A11:2021, za statička brojila jalove energije za osnovne komponente (razreda 0,5 S, 1 S, 1, 2 i 3).
                  
               
                     (4)
                  
                  
                     CEN i Cenelec su na temelju zahtjeva iz Provedbene odluke C(2016) 7641 izmijenili sljedeće usklađene norme na koje su upućivanja objavljena u Komunikaciji Komisije (SL C 173 – 13.5.2016. (4): EN 62053-21:2003, EN 62053-22:2003, EN 62053-23:2003 i EN 61009-1:2012.
                  
               
                     (5)
                  
                  
                     Slijedom toga donesene su sljedeće usklađene norme i njihove izmjene: EN IEC 62053-21:2021 i EN IEC 62053-21:2021/A11:2021 za električna brojila za izmjeničnu struju – statička brojila djelatne energije (razreda 0,5, 1 i 2); EN IEC 62053-22:2021 i EN IEC 62053-22:2021/A11:2021 za električna brojila za izmjeničnu struju – statička brojila djelatne energije (razreda 0,1 S, 0,2 S i 0,5 S); EN IEC 62053-23:2021 i EN IEC 62053-23:2021/A11:2021 za statička brojila jalove energije (razreda 2 i 3); EN 61009-1:2012 i EN 61009-1:2012/A13:2021 za strujne zaštitne sklopke sa združenom nadstrujnom zaštitom za kućanstvo i slične primjene.
                  
               
                     (6)
                  
                  
                     Komisija je zajedno s CEN-om i Cenelecom ocijenila je li usklađena norma EN IEC 62053-24:2021, kako je izmijenjena normom EN IEC 62053-24:2021/A11:2021, EN IEC 62053-21:2021, kako je izmijenjena normom EN IEC 62053-21:2021/A11:2021, EN IEC 62053-22:2021, kako je izmijenjena normom EN IEC 62053-22:2021/A11:2021, EN IEC 62053-23:2021, kako je izmijenjena normom EN IEC 62053-23:2021/A11:2021 i EN 61009-1:2012, kako je izmijenjena normom EN 61009-1:2012/A13:2021, u skladu sa zahtjevom iz Provedbene odluke C(2016) 7641.
                  
               
                     (7)
                  
                  
                     Usklađene norme EN IEC 62053-24:2021, kako je izmijenjena normom EN IEC 62053-24:2021/A11:2021, EN IEC 62053-21:2021, kako je izmijenjena normom EN IEC 62053-21:2021/A11:2021, EN IEC 62053-22:2021, kako je izmijenjena normom EN IEC 62053-22:2021/A11:2021, EN IEC 62053-23:2021, kako je izmijenjena normom EN IEC 62053-23:2021/A11:2021, i EN 61009-1:2012, kako je izmijenjena normom EN 61009-1:2012/A13:2021, ispunjavaju bitne zahtjeve koji se njima nastoje obuhvatiti, a koji su utvrđeni Direktivom 2014/30/EU. Stoga je upućivanja na te usklađene norme i na relevantne norme za njihovu izmjenu primjereno objaviti u Službenom listu Europske unije.
                  
               
                     (8)
                  
                  
                     U Prilogu I. Provedbenoj odluci Komisije (EU) 2019/1326 (5) navedena su upućivanja na usklađene norme kojima se stvara pretpostavka sukladnosti s Direktivom 2014/30/EU. Upućivanja na te norme i na odgovarajuće norme za njihovu izmjenu trebalo bi uvrstiti u taj prilog kako bi sva upućivanja na usklađene norme izrađene za potrebe Direktive 2014/30/EU bila navedena u jednom aktu.
                  
               
                     (9)
                  
                  
                     Stoga je iz Službenog lista Europske unije potrebno povući upućivanja na sljedeće usklađene norme objavljene u Komunikaciji (SL C 173 – 13.5.2016.): EN 62053-21:2003, EN 62053-22:2003, EN 62053-23:2003 i EN 61009-1:2012.
                  
               
                     (10)
                  
                  
                     U Prilogu II. Provedbenoj odluci (EU) 2019/1326 navode se upućivanja na usklađene norme sastavljene radi potpore Direktivi 2014/30/EU koja se povlače iz serije C Službenog lista Europske unije. Stoga je ta upućivanja primjereno uvrstiti u taj prilog.
                  
               
                     (11)
                  
                  
                     Kako bi se proizvođačima pružilo dovoljno vremena da se pripreme za primjenu usklađene norme EN IEC 62053-21:2021, kako je izmijenjena normom EN IEC 62053-21:2021/A11:2021, EN IEC 62053-22:2021, kako je izmijenjena normom EN IEC 62053-22:2021/A11:2021, EN IEC 62053-23:2021, kako je izmijenjena normom EN IEC 62053-23:2021/A11:2021, i EN 61009-1:2012, kako je izmijenjena normom EN 61009-1:2012/A13:2021, potrebno je odgoditi povlačenje upućivanja na sljedeće usklađene norme: EN 62053-21:2003, EN 62053-22:2003, EN 62053-23:2003 i EN 61009-1:2012.
                  
               
                     (12)
                  
                  
                     Provedbenu odluku (EU) 2019/1326 trebalo bi stoga na odgovarajući način izmijeniti.
                  
               
                     (13)
                  
                  
                     Sukladnost s usklađenom normom stvara pretpostavku sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na tu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Prilog I. Provedbenoj odluci (EU) 2019/1326 mijenja se u skladu s Prilogom I. ovoj Odluci.
         
         
            Članak 2.
            Prilog II. Provedbenoj odluci (EU) 2019/1326 mijenja se u skladu s Prilogom II. ovoj Odluci.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 7. travnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2014/30/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na elektromagnetsku kompatibilnost (SL L 96, 29.3.2014., str. 79.).
         
            (3)  Provedbena odluka Komisije C(2016) 7641 od 30. studenoga 2016. o zahtjevu za normizaciju upućenom Europskom odboru za normizaciju, Europskom odboru za elektrotehničku normizaciju i Europskom institutu za telekomunikacijske norme u pogledu usklađenih normi radi potpore Direktivi 2014/30/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na elektromagnetsku kompatibilnost.
         
            (4)  Komunikacija Komisije u okviru provedbe Direktive 2014/30/EU Europskog parlamenta i Vijeća o usklađivanju zakonodavstava država članica u odnosu na elektromagnetsku kompatibilnost (Objava naslova usklađenih normi i upućivanja na njih u okviru zakonodavstva Unije o usklađivanju) (SL C 246, 13.7.2018., str. 1.).
         
            (5)  Provedbena odluka Komisije (EU) 2019/1326 оd 5. kolovoza 2019. o usklađenim normama za elektromagnetsku kompatibilnost sastavljenima radi potpore Direktivi 2014/30/EU Europskog parlamenta i Vijeća (SL L 206, 6.8.2019., str. 27.).
      
      
         
            PRILOG I.
            U Prilogu I. Provedbenoj odluci (EU) 2019/1326 dodaju se sljedeći unosi:
            
               
                           Br.
                        
                        
                           Upućivanje na normu
                        
                     
                           „16.
                        
                        
                           EN IEC 62053-21:2021
                           Električna brojila za izmjeničnu struju -- Posebni zahtjevi -- 21. dio: Statička brojila djelatne energije (razreda 0,5, 1 i 2)
                           EN IEC 62053-21:2021/A11:2021
                        
                     
                           17.
                        
                        
                           EN IEC 62053-22:2021
                           Električna brojila za izmjeničnu struju -- Posebni zahtjevi -- 22. dio: Statička brojila djelatne energije (razreda 0,1 S, 0,2 S i 0,5 S)
                           EN IEC 62053-22:2022/A11:2021
                        
                     
                           18.
                        
                        
                           EN IEC 62053-23:2021
                           Električna brojila za izmjeničnu struju -- Posebni zahtjevi -- 23. dio: Statička brojila jalove energije (razreda 2 i 3)
                           EN IEC 62053-23:2022/A11:2021
                        
                     
                           19.
                        
                        
                           EN IEC 62053-24:2021
                           Električna brojila za izmjeničnu struju -- Posebni zahtjevi -- 24. dio: Statička brojila jalove energije za osnovne komponente (razreda 0,5 S, 1S, 1, 2 i 3)
                           EN IEC 62053-24:2022/A11:2021
                        
                     
                           20.
                        
                        
                           EN 61009-1:2012
                           Strujne zaštitne sklopke sa združenom nadstrujnom zaštitom za kućanstvo i slične primjene (RCBO-i) -- 1. dio: Opća pravila.
                           EN 61009-1:2012/A13:2021”
                        
                     
         
      
      
         
            PRILOG II.
            U Prilogu II. Provedbenoj odluci (EU) 2019/1326 dodaju se sljedeći unosi:
            
               
                           Br.
                        
                        
                           Upućivanje na normu
                        
                        
                           Datum povlačenja
                        
                     
                           „14.
                        
                        
                           EN 62053-21:2003
                           Električna brojila za izmjeničnu struju -- Posebni zahtjevi --
                           21. dio: Statička brojila djelatne energije (razreda 1 i 2)
                        
                        
                           13. listopada 2023.
                        
                     
                           15.
                        
                        
                           EN 62053-22:2003
                           Električna brojila za izmjeničnu struju -- Posebni zahtjevi --
                           22. dio: Statička brojila djelatne energije (razreda 0,2 S i 0,5 S)
                        
                        
                           13. listopada 2023.
                        
                     
                           16.
                        
                        
                           EN 62053-23:2003
                           Električna brojila za izmjeničnu struju -- Posebni zahtjevi --
                           23. dio: Statička brojila jalove energije (razreda 2 i 3)
                        
                        
                           13. listopada 2023.
                        
                     
                           17.
                        
                        
                           EN 61009-1:2012
                           Strujne zaštitne sklopke sa združenom nadstrujnom zaštitom za kućanstvo i slične primjene (RCBO-i) --
                           1. dio: Opća pravila.
                        
                        
                           13. listopada 2023.”